Kjøre Motocross ? - Sotra Motocross Klubb
Hvis du skal prøve eller starte opplæring i en motorsportgren, må du ha en lisens fra Norsk Motorsportforbund (NMF) som inneholder en ulykkesforsikring, og aktiviteten skal være på en bane eller et område som en motorsportsklubb har registrert og fått godkjent for den aktuelle aktiviteten. For å få en lisens må du også ha et medlemsforhold i Sotra Motocrossklubb.
1. Medlemskap i Sotra Motocrossklubb
For nybegynnere på opplæring har klubben laget et fordelaktig rekrutterings-medlemskap som varer ut det første kalenderåret, som kan løses ut sammen med èngangs-opplæringslisens. Er føreren under fylte 16 år, så er kravet fra NMF (Norges Motorsportforbund) at også foresatte melde seg inn. Klubben har satt følgende priser for rekrutterings-medlemskapet:
Fører under 16 år: kr. 285,- for fører + kr. 100 for foresatte.
Dette bør gjøres noen dager før prøvekjøring, slik at medlemskap kommer i orden i god tid.
Trykk "Finn ny klubb", søk etter Sotra Motocrossklubb, og trykk for å bli medlem.
Når dette er gjort, send også en e-post til medlemsservice@sotramotocross.no, og oppgi navn og fødselsnummer, og skriv at du ønsker rekrutteringsmedlemskap.
Medlemsservice@sotramotocross.no vil da godkjenne deg som medlem, og klargjøre faktura for deg som blir tilgjengelig på din konto på MinIdrett - trykk på "Betaling" oppe til høyre.
Denne lisensen kan kun løses èn gang, og koster kr. 55,- for barn (5 - 12år), og kr. 110,- for voksne (fra 13 år).
Denne løses samme dag som det skal prøvekjøres.
Du vil nå etter noen minutter motta en kvittering tilbake. Denne fremvises Sikkerhetsleder i Sotra Motocrossklubb, sammen med medlemskapsbevis.
(Ved manglende overensstemmelse, så er det regler/satser hos NMF som er de gjeldende.)
Nedlastbare versjoner:​
Veien videre - Helårslisens
Etter brukerprofil på MinIdrett er i boks, og medlemskap i Sotra Motocross klubb er betalt, så kan man søke om Helårslisens for kjøring. Dette må alle førere ha for å kjøre mer utover èngangs-opplæringslisens.